**Keszthely Város Önkormányzata Képviselő-testülete**

**40/2020. (X. 30.) önkormányzati rendelete**

**a helyi adókról szóló 42/2013. (XI. 29.)**

**önkormányzati rendelet módosításáról**

Keszthely Város Önkormányzata Képviselő-testülete a helyi adókról szóló 1990. évi C. törvény 43. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el.

1. § (1) A helyi adókról szóló 42/2013. (XI. 29.) önkormányzati rendelet (továbbiakban: Rendelet) 5.§ (1) bekezdése helyébe az alábbi rendelkezés lép.

„5.§ (1) Üzleti célt szolgáló építmények esetében épület fajtánként:

1. a TEÁOR ’08 jegyzék alapján meghatározott, az egyéni vállalkozók nyilvántartásában, illetve a cégjegyzékben szerepelő, január 1-jei állapot szerinti kereskedelmi főtevékenységet végző adóalany esetében 1.700 m2 adóköteles alapterületig ***600,- Ft/m2***, afelett 1.500,- Ft/m2
2. a TEÁOR ’08 jegyzék alapján meghatározott, az egyéni vállalkozók nyilvántartásában, illetve a cégjegyzékben szerepelő, január 1-jei állapot szerinti szolgáltató főtevékenységet végző adóalany esetében 1.000 m2 adóköteles alapterületéig ***600,- Ft/m2***, afelett 1.500,- Ft/m2
3. a TEÁOR ’08 jegyzék alapján meghatározott, az egyéni vállalkozók nyilvántartásában, illetve a cégjegyzékben szerepelő, január 1-jei állapot szerinti ipari főtevékenységet végző adóalany esetében, az adóköteles alapterület után ***600,- Ft/m2***.”

(2) A Rendelet 5. § (2) bekezdése helyébe az alábbi rendelkezés lép.

„5. § (2) Az (1) pontban meghatározott építmények kivételével, a lakás és nem lakás céljára szolgáló építmények esetében az adóköteles alapterület után ***600,- Ft/m2*.”**

2. § A Rendelet 6. §-a helyébe az alábbi rendelkezés lép.

„6.§ A Htv. 13.§-a által meghatározott adómentességen túl azt a magánszemély adóalanyt a fizetendő adóból ***60%*** kedvezmény illeti meg a tulajdonában lévő nem lakás céljára szolgáló építményei - kivéve a vállalkozók üzleti célt szolgáló építményei – után, ***aki tárgy év január 1. napján rendelkezik Keszthelyen a lakcímnyilvántartás szabályai szerint nyilvántartásba vett állandó lakóhellyel*.** Mentes továbbá az adó hatálya alól azon építmény, ami után magánszemélyek kommunális adót fizetnek.”

3. § A Rendelet 7. §-a helyébe az alábbi rendelkezés lép.

„7. § Mentes az adó hatálya alól az önkormányzat illetékességi területének ***I. övezetében lévő 700 m2 területnél kisebb, valamint a II. övezetében lévő 1.500 m2 területnél*** kisebb belterületi beépítetlen telek.”

4. § (1) A Rendelet 9. § (1) bekezdése helyébe az alábbi rendelkezés lép.

„9. § Az adó évi mértéke az adóköteles területnagyság után

1. I. övezet:

***700 m2 feletti területű telek esetén (1 m2-től) 65,- Ft/m2”***

(2) A Rendelet 9. § (2) bekezdése helyébe az alábbi rendelkezés lép.

1. § (2) II. övezet:
2. ***1.501-10.000 m2*** területű telek esetén (1 m2-től) 20,- Ft/m2
3. 10.000 m2 feletti területű telek esetén (1 m2-től) 50,- Ft/m2 …”

5. § A Rendelet 12. § (1) bekezdés c) pontja helyébe az alábbi rendelkezés lép.

„12. § (1) Mentes a lakás, lakásbérlet után fizetendő adó alól:

….

c) az, akinek vagy akiknek a tulajdonában, bérletében levő lakás 11.§ (1) bekezdés szerint számított hasznos alapterülete a 80 m2-t nem haladja meg, abban az esetben, ***ha tárgyi lakás célú ingatlanban az adóalany vagy nagykorú közeli hozzátartozója állandó lakóhelyre való bejelentkezés alapján tartózkodik***. Ha a házastársak (élettársak) és/vagy kiskorú gyermekeik tulajdonában több, 80 m2-t meg nem haladó lakás van, csak az egyiket illeti meg a mentesség,…”

6. § A Rendelet 13. §-a helyébe az alábbi rendelkezés lép.

„13. § Ha a lakás valamennyi helyiségének - beleértve a kiegészítő helyiségeket (függetlenül attól, hogy egybe épült a lakással vagy sem) és külső tartózkodókat is - összegzett hasznos alapterülete

a) a 125 m2-t el nem érő 1/2-ed rész,

b) a 150 m2-t el nem érő 1/3-ad rész

adókedvezmény illeti meg az adóalanyt a fizetendő adóból abban az esetben, ***ha tárgyi lakás célú ingatlanban az adóalany vagy nagykorú közeli hozzátartozója állandó lakóhelyre való bejelentkezés alapján tartózkodik***. Nem illeti meg ez a kedvezmény azt az adóalanyt, akinek a tulajdonában az 12.§ (1) bekezdés c) pontja alapján mentes lakása is van.”

7. § A Rendelet 16. §-a helyébe az alábbi rendelkezés lép.

„16. § Az adó mértéke személyenként és vendégéjszakánként ***550,- Ft***.”

8.§ Záró rendelkezések

(1) Jelen rendelet 2021. január 1-jén lép hatályba.

(2) Hatályát veszti a Rendelet 5. § (3) bekezdése.

(3) Jelen rendelet a hatályba lépését követő napon hatályát veszíti.

 Nagy Bálint Dr. Gábor Hajnalka

 polgármester jegyző